Publication: Magyar Közlöny
Issue: MK-2004-60 (Year: 2004, Number: 60)
Era: 2004-2010
Section: II. számú melléklet a 2004. évi XXX. törvényhez
Paragraph Index: 2891

2. cikk Legalább egy évvel azt megelőzően, hogy az Európai Unió tagjainak száma meghaladja a húszat, a tagállamok kormányainak képviselőiből álló konferenciát hívnak össze abból a célból, hogy átfogóan felülvizsgálják a szerződéseknek az intézmények összetételére és működésére vonatkozó rendelkezéseit. Jegyzőkönyv az Európai Közösségek és az Europol intézményeinek, egyes szerveinek és szervezeti egységeinek székhelyéről A TAGÁLLAMOK KORMÁNYAINAK KÉPVISELŐI, TEKINTETTEL az Európai Közösséget létrehozó szerződés 216. cikkére, az Európai Szén- és Acélközösséget létrehozó szerződés 77. cikkére, valamint az Európai Atomenergia-közösséget létrehozó szerződés 189. cikkére, TEKINTETTEL az Európai Unióról szóló szerződésre, FELIDÉZVE ÉS MEGERŐSÍTVE az 1965. április 8-ai határozatot, és a jövőben létrejövő intézmények, szervek és szervezeti egységek székhelyére vonatkozó határozatok sérelme nélkül, MEGÁLLAPODTAK a következő rendelkezésekben, amelyeket az Európai Unióról szóló szerződéshez és az Európai Közösségeket létrehozó szerződésekhez csatolnak: Egyetlen cikk

Source: https://magyarkozlony.hu/hivatalos-lapok/c6bcdc26353c827779a99cd0267135392809286f/dokumentumok/a00836c0ee2d2212d5db57c4ecdb19569b8e3df6/letoltes